b'\n_START_ARTICLE_\nSpolzko cesti\xc5\xa1\xc4\x8de\n_START_PARAGRAPH_\nSpolzko cesti\xc5\xa1\xc4\x8de ali drsnost na cesti (majhna odpornost proti drsenju zaradi nezadostnega trenja na cesti\xc5\xa1\xc4\x8du) je tehni\xc4\x8dni izraz za kumulativne u\xc4\x8dinke snega, ledu, vode, razsutega materiala in teksture cestne povr\xc5\xa1ine na vleko, ki jo povzro\xc4\x8dajo kolesa vozila._NEWLINE_Drsnost na cesti se lahko meri bodisi v smislu trenja med prosto vrtljivim kolesom in tlemi ali zavorne razdalje zavornega vozila in je povezana s koli\xc4\x8dnikom trenja med pnevmatiko in povr\xc5\xa1ino ceste._NEWLINE_Javne agencije za gradnje porabijo precej\xc5\xa1en del svojega prora\xc4\x8duna za merjenje in zmanj\xc5\xa1anje drsnosti. Celo majhno pove\xc4\x8danje drsnosti odseka ceste lahko desetkrat pove\xc4\x8da stopnjo nesre\xc4\x8d na cestnem odseku. Vzdr\xc5\xbeevalne dejavnosti, ki vplivajo na drsenje, vklju\xc4\x8dujejo popravilo drena\xc5\xbee, odstranjevanje snega in uli\xc4\x8dno pometanje. Intenzivnej\xc5\xa1i ukrepi lahko vklju\xc4\x8dujejo mletje (bru\xc5\xa1enje) povr\xc5\xa1ine, ki se je obrabila do gladkega, povr\xc5\xa1inska obdelava, kot je posip vro\xc4\x8de asfaltne zmesi drobirja (tehnika \xc2\xbbcheapseal\xc2\xab), ali prekrivanje nove plasti asfalta._NEWLINE_Poseben problem varnosti v cestnem prometu je razdrobljeno trenje ali \xce\xbc-razcepitev; ko se trenje bistveno razlikuje med levo in desno stranjo. Cesta se zato morda ne zazna kot nevarna pri pospe\xc5\xa1evanju, enakomerni vo\xc5\xbenji ali celo mehkem zaviranju, toda v primeru trdega zaviranja bo razlika trenja povzro\xc4\x8dila, da se vozilo za\xc4\x8dne vrteti proti strani, ki nudi ve\xc4\x8dji oprijem. Razdrobljeno trenje lahko povzro\xc4\x8di nenadno izgubo kontrole nad vozilom in pri zglobnih tovornjakih lahko pride do preklopa vla\xc4\x8dilca in prikolice (t. i. \xc2\xbbjackkniffing\xc2\xab), pri tovornjakih z vle\xc4\x8dnimi priklopniki pa do zana\xc5\xa1anja priklopnikov. Razdrobljeno trenje je lahko posledica nepravilnega popravila na kraju samem, ki povzro\xc4\x8di veliko odstopanje teksture ali barve cesti\xc5\xa1\xc4\x8da (tanek led na novo tlakovanih \xc4\x8drnih lisah se odtaja hitreje kot led na starem sivem asfaltu). Nadvozi in mostovi so ob ni\xc5\xbejih temperaturah bolj nagnjeni k poledici kot ceste, ki imajo pod asfaltom zemljo kot naravni izolator.'